title: Regulamentul de punere în aplicare (UE) 2016/462 al Comisiei din 30 martie 2016 de modificare a Regulamentului (CE) nr. 324/2008 de stabilire a procedurilor revizuite de desfășurare a inspecțiilor efectuate de către Comisie în domeniul securității maritime (Text cu relevanță pentru SEE)

text:
                  31.3.2016

                  RO

                  Jurnalul Oficial al Uniunii Europene

                  L 80/28

            REGULAMENTUL DE PUNERE ÎN APLICARE (UE) 2016/462 AL COMISIEI
      din 30 martie 2016
      de modificare a Regulamentului (CE) nr. 324/2008 de stabilire a procedurilor revizuite de desfășurare a inspecțiilor efectuate de către Comisie în domeniul securității maritime
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 725/2004 al Parlamentului European și al Consiliului din 31 martie 2004 privind consolidarea securității navelor și a instalațiilor portuare (1), în special articolul 9 alineatul (4),
      întrucât:

                  (1)

                  Pentru a monitoriza aplicarea de către statele membre a Regulamentului (CE) nr. 725/2004 și a Directivei 2005/65/CE a Parlamentului European și a Consiliului (2), Comisia ar trebui să efectueze inspecții. Organizarea de inspecții sub supravegherea Comisiei este necesară pentru a verifica eficacitatea sistemelor naționale de control al calității și a măsurilor, procedurilor și structurilor de securitate maritimă.

                  (2)

                  Atunci când efectuează sarcini de inspecție, Comisia este asistată de Agenția Europeană pentru Siguranță Maritimă instituită prin Regulamentul (CE) nr. 1406/2002 al Parlamentului European și al Consiliului (3). În ceea ce privește efectuarea sarcinilor de inspecție în contextul Spațiului Economic European (SEE), Comisia solicită asistența inspectorilor naționali care figurează pe lista stabilită de țările din Asociația Europeană a Liberului Schimb (AELS) în conformitate cu Decizia nr. 116/2008 a Comitetului mixt al SEE (4).

                  (3)

                  Regulamentul (CE) nr. 324/2008 al Comisiei (5) stabilește proceduri de desfășurare a inspecțiilor efectuate de către Comisie în domeniul securității maritime într-un mod transparent, eficace, armonizat și consecvent.

                  (4)

                  Având în vedere experiența dobândită începând din 2008, este necesar să se asigure faptul că inspecțiile Comisiei efectuate în conformitate cu Regulamentul (CE) nr. 324/2008 sunt desfășurate într-un mod coerent, în conformitate cu o procedură stabilită care include o metodologie standard. Măsurile necesare pentru a consolida cooperarea cu statele membre și exercitarea competențelor Comisiei ar trebui să fie eficiente și transparente.

                  (5)

                  Definițiile termenilor utilizați în contextul efectuării de inspecții de către Comisie ar trebui să fie completate. Modificările nu extind domeniul de aplicare al inspecțiilor dincolo de cadrul existent.

                  (6)

                  Comisia și statele membre ar trebui să coopereze în cursul pregătirii și efectuării inspecțiilor Comisiei.

                  (7)

                  Comisia ar trebui să aibă posibilitatea de a include în echipele sale de inspecție inspectori naționali calificați, desemnați de statele membre, care îndeplinesc criteriile de calificare și de formare necesare.

                  (8)

                  Pentru ca inspecțiile Comisiei să fie efectuate în mod transparent și eficient, dispozițiile ar trebui să fie clare și să conțină mai multe detalii, în special în cazul în care inspecția unei nave se încheie într-un port dintr-un alt stat membru decât cel al portului de îmbarcare. Chestiunea inspecției navelor care arborează pavilionul unui stat membru al UE aflate în afara Uniunii Europene ar trebui clarificată, pentru a face față constrângerilor logistice specifice acestor inspecții.

                  (9)

                  Informațiile sensibile, dar neclasificate, legate de inspecții ar trebui gestionate cu respectarea unor măsuri stricte de securitate pentru a garanta confidențialitatea și nedivulgarea lor.

                  (10)

                  Prin urmare, Regulamentul (CE) nr. 324/2008 ar trebui modificat în consecință.

                  (11)

                  Măsurile prevăzute în prezentul regulament sunt conforme cu avizul comitetului instituit prin articolul 11 alineatul (1) din Regulamentul (CE) nr. 725/2004,

            ADOPTĂ PREZENTUL REGULAMENT:
      Articolul 1
      Modificări ale Regulamentului (CE) nr. 324/2008
      Regulamentul (CE) nr. 324/2008 se modifică după cum urmează:

                  1.

                  Articolul 2 se modifică după cum urmează:

                              (a)

                              punctele 1 și 2 se înlocuiesc cu următorul text:

                                          „1.

                                          «inspecție a Comisiei» înseamnă o examinare de către inspectorii Comisiei a sistemelor de control al calității, a măsurilor, a procedurilor și a structurilor naționale de securitate maritimă ale statelor membre, cu scopul de a determina conformitatea acestora cu Regulamentul (CE) nr. 725/2004 și punerea în aplicare a Directivei 2005/65/CE. Inspecția poate include inspecții ale porturilor, ale instalațiilor portuare, ale navelor, ale autorităților competente pentru securitatea maritimă sau ale companiilor, astfel cum sunt definite în anexa I la Regulamentul (CE) nr. 725/2004. Ea poate include, de asemenea, inspecții ale organismelor de securitate recunoscute, astfel cum sunt definite în anexa I la Regulamentul (CE) nr. 725/2004 și în anexa IV la Directiva 2005/65/CE în legătură cu organismele de securitate recunoscute;

                                          2.

                                          «inspector al Comisiei» înseamnă o persoană care îndeplinește criteriile stabilite la articolul 7, angajată de Comisie sau de Agenția Europeană pentru Siguranță Maritimă, sau un inspector național mandatat de Comisie să participe la inspecțiile Comisiei, care se află pe lista creată de statele membre sau de statele AELS.”;

                              (b)

                              punctul 11 se înlocuiește cu următorul text:

                                          „11.

                                          «port» înseamnă zona cuprinsă între limitele definite de statele membre în temeiul articolului 2 alineatul (3) din Directiva 2005/65/CE și notificate Comisiei în temeiul articolului 12 al acestei directive;”;

                              (c)

                              se adaugă următoarele puncte 12, 13, 14, 15, 16 și 17:

                                          „12.

                                          «măsură corectivă provizorie» înseamnă o măsură sau o serie de măsuri temporare care vizează limitarea la maximum a impactului unei neconformități majore sau al unei neconformități descoperite cu ocazia efectuării unei inspecții, înainte ca neconformitatea să poată fi pe deplin corectată;

                                          13.

                                          «informații clasificate» înseamnă informații identificate sau identificabile, obținute în cursul activităților de inspecție, a căror divulgare poate duce la o încălcare a securității, clasificate în conformitate cu dispozițiile Deciziei (UE, Euratom) 2015/444 (*) a Comisiei sau în conformitate cu legislația națională relevantă din statele membre;

                                          14.

                                          «informații sensibile, dar neclasificate» înseamnă materiale sau informații legate de inspecție, obținute în cursul activităților de inspecție, a căror divulgare poate duce la o încălcare a securității și care pot fi împărtășite doar pe baza principiului necesității de a cunoaște;

                                          15.

                                          «nu se confirmă» înseamnă o constatare făcută în timpul unei inspecții a Comisiei care indică neîndeplinirea Regulamentului (CE) nr. 725/2004 sau a Directivei 2005/65/CE, dar care nu este susținută de dovezi obiective;

                                          16.

                                          «comitet» înseamnă comitetul instituit prin articolul 11 alineatul (1) din Regulamentul (CE) nr. 725/2004;

                                          17.

                                          «reprezentant al unui stat de pavilion» înseamnă un membru al autorităților competente din statul membru al cărui pavilion este arborat de navă sau, în cazul în care este desemnat de statul membru în cauză, un reprezentant al unui organism de securitate recunoscut.

                                 (*)  Decizia (UE, Euratom) 2015/444 a Comisiei din 13 martie 2015 privind normele de securitate pentru protecția informațiilor UE clasificate (JO L 72, 17.3.2015, p. 53).”"

                  2.

                  Articolul 3 se înlocuiește cu următorul text:
                  „Articolul 3
                  Cooperarea statelor membre
                  (1)   Fără a aduce atingere responsabilităților Comisiei, statele membre cooperează cu Comisia la realizarea sarcinilor acesteia legate de inspecție. Cooperarea este efectivă în cursul fazelor de pregătire, de monitorizare și de raportare.
                  (2)   statele membre iau toate măsurile necesare pentru a se asigura că notificarea unei inspecții:

                              (a)

                              face obiectul unor măsuri stricte de securitate pentru a garanta faptul că nu va fi divulgată, astfel încât să nu se compromită procesul de inspecție; și

                              (b)

                              este comunicată părților relevante pe baza principiului necesității de a cunoaște.”

                  3.

                  La articolul 4, alineatul (2) se înlocuiește cu următorul text:
                  „(2)   Fiecare stat membru se asigură că inspectorii Comisiei au acces, la cerere, la documentația pertinentă în materie de securitate necesară pentru îndeplinirea sarcinilor de inspecție, în special la:

                              (a)

                              programul național de punere în aplicare a Regulamentului (CE) nr. 725/2004 menționat la articolul 9 alineatul (3) din respectivul regulament;

                              (b)

                              cele mai recente actualizări ale datelor furnizate de punctul de contact și ale rapoartelor de monitorizare menționate la articolul 9 alineatul (4) din Regulamentul (CE) nr. 725/2004;

                              (c)

                              rezultatul monitorizării de către statele membre a punerii în aplicare a planurilor de securitate portuară;

                              (d)

                              evaluările securității navelor, porturilor și instalațiilor portuare relevante, la planurile de securitate ale navelor, porturilor și instalațiilor portuare relevante și la planurile de securitate ale instalațiilor portuare, la înregistrările privind antrenamentele și exercițiile pentru nave, porturi și instalații portuare, în cursul efectuării inspecțiilor de către Comisie;

                              (e)

                              notificările de către statele membre ale deciziilor menționate la articolul 3 alineatul (3) din Regulamentul (CE) nr. 725/2004 adoptate în urma evaluării riscurilor de securitate obligatorii;

                              (f)

                              orice orientări, indicații sau proceduri emise de statul membru pentru punerea în aplicare a Regulamentului (CE) nr. 725/2004 și a Directivei 2005/65/CE.”

                  4.

                  Articolul 5 se modifică după cum urmează:

                              (a)

                              alineatul (1) se înlocuiește cu următorul text:
                              „(1)   De comun acord cu Comisia, în măsura posibilului, statele membre pun la dispoziție inspectori naționali care sunt în măsură să participe la inspecțiile Comisiei, inclusiv în etapele conexe de pregătire și de raportare.”;

                              (b)

                              alineatul (5) se înlocuiește cu următorul text:
                              „(5)   Cererile de participare a inspectorilor naționali la inspecțiile Comisiei se comunică în timp util, în mod normal cu cel puțin două luni înainte ca inspecția să aibă loc.”

                  5.

                  Articolul 6 se înlocuiește cu următorul text:
                  „Articolul 6
                  Asistența tehnică acordată de Agenția Europeană pentru Siguranță Maritimă la inspecțiile Comisiei
                  În cadrul asistenței tehnice acordate Comisiei în temeiul articolului 2 alineatul (2) litera (b) din Regulamentul (CE) nr. 1406/2002, Agenția Europeană pentru Siguranță Maritimă pune la dispoziția Comisiei experți tehnici care să participe la inspecțiile acesteia, inclusiv în etapele conexe de pregătire și de raportare.”

                  6.

                  Articolul 7 se modifică după cum urmează:

                              (a)

                              alineatul (1) se modifică după cum urmează:

                                          (i)

                                          litera (b) se înlocuiește cu următorul text:

                                                      „(b)

                                                      o bună cunoaștere practică a tehnologiei și tehnicilor de securitate;”;

                                          (ii)

                                          litera (d) se înlocuiește cu următorul text:

                                                      „(d)

                                                      cunoașterea practică a operațiunilor care urmează să fie controlate;”;

                                          (iii)

                                          se adaugă următoarele litere (e) și (f):

                                                      „(e)

                                                      cunoașterea cerințelor în materie de sănătate, de siguranță și de securitate pentru a lucra în mediul maritim;

                                                      (f)

                                                      cunoașterea principalelor cerințe legale aplicabile în domeniul securității maritime.”;

                              (b)

                              la alineatul (2), primul paragraf se înlocuiește cu următorul text:
                              „Pentru a fi considerați calificați pentru participarea la inspecțiile Comisiei, inspectorii Comisiei trebuie să fi încheiat cu succes o formare profesională corespunzătoare pentru efectuarea unor astfel de inspecții. Inspectorii Comisiei trebuie să beneficieze de formare în mod periodic, cel puțin o dată la cinci ani, pentru a-și actualiza cunoștințele.”;

                              (c)

                              se introduce următorul alineat (4):
                              „(4)   Dacă, în cursul unei inspecții precedente, comportamentul sau performanțele unui inspector nu au îndeplinit cerințele prezentului regulament, inspectorul respectiv nu trebuie să mai fie desemnat pentru a participa la sarcinile de inspecție ale Comisiei.”

                  7.

                  Articolul 8 se modifică după cum urmează:

                              (a)

                              alineatul (1) se înlocuiește cu următorul text:
                              „(1)   Comisia anunță punctul de contact din statul membru pe al cărui teritoriu urmează să se desfășoare inspecția cu cel puțin șase săptămâni înainte de desfășurarea acesteia.
                              Comisia poate transmite punctului de contact, pe lângă notificarea inspecției, un chestionar preliminar care trebuie completat de către autoritatea competentă, precum și o cerere de transmitere a tuturor documentelor relevante. Chestionarul completat și eventualele documente solicitate se transmit Comisiei cu cel puțin două săptămâni înainte de data programată pentru începerea inspecției.
                              Perioada de notificare menționată la primul paragraf poate fi redusă la nu mai puțin de două săptămâni în cazul în care Comisia acționează ca răspuns la un eveniment excepțional care poate avea un impact semnificativ asupra nivelului general de securitate maritimă în Uniunea Europeană și în cazul în care Comisia a consultat punctul de contact în cauză înainte de a transmite notificarea. În acest caz, al doilea paragraf nu se aplică.”;

                              (b)

                              alineatul (5) se înlocuiește cu următorul text:
                              „(5)   În cazul în care statul de pavilion este un stat membru, Comisia informează cât mai curând posibil punctul de contact al statului membru respectiv că nava ar putea fi inspectată atunci când se află în instalația portuară. Dacă o inspecție vizează o navă care arborează pavilionul unui alt stat membru decât cel al autorității care face obiectul inspecției, Comisia informează punctul de contact al statului de pavilion, astfel încât să se poată lua măsurile practice necesare pentru efectuarea inspecției la bordul navei în cauză.”;

                              (c)

                              alineatul (9) se înlocuiește cu următorul text:
                              „(9)   Atunci când Comisia asistă la o inspecție sau la o verificare națională a unei nave într-o locație situată în afara teritoriului Uniunii Europene, Comisia ia măsurile necesare, împreună cu punctul de contact, pentru a urmări inspecțiile sau verificările împreună cu reprezentantul statului de pavilion.”

                  8.

                  Articolul 10 se modifică după cum urmează:

                              (a)

                              alineatele (1) și (2) se înlocuiesc cu următorul text:
                              „(1)   Pentru a monitoriza aplicarea de către statele membre a cerințelor de securitate maritimă stabilite în Regulamentul (CE) nr. 725/2004 și în Directiva 2005/65/CE, se folosește o metodologie standardizată.
                              (2)   Atunci când desfășoară activități de inspecție, inspectorii Comisiei trebuie să fie însoțiți în permanență de un reprezentant relevant al autorității competente. Reprezentantul în cauză nu trebuie să compromită eficiența sau eficacitatea activităților de inspecție.
                              Inspecțiile trebuie să fie efectuate într-un mod care să afecteze cât mai puțin posibil fluiditatea operațiunilor comerciale. Pentru a realiza acest lucru, ori de câte ori este cazul și cu acordul prealabil al statului de pavilion și al comandantului navei, inspecția unei nave care a început în port poate continua după ce nava a plecat din port.
                              În cazul în care o navă supusă unei inspecții efectuează servicii internaționale regulate între două sau mai multe state membre, inspecția poate viza, de asemenea, operațiunile de îmbarcare și de debarcare a pasagerilor și a vehiculelor care au loc la începutul și la sfârșitul călătoriei. În acest caz, Comisia notifică punctul de contact al statului membru din portul de sosire în conformitate cu articolul 8 alineatul (1).”;

                              (b)

                              alineatul (6) se înlocuiește cu următorul text:
                              „(6)   Fără a aduce atingere articolului 11, în cazul în care este adecvat și posibil, inspectorii Comisiei procedează pe loc la prezentarea orală a unui rezumat informal al constatărilor lor.
                              Punctul de contact relevant este informat cu promptitudine cu privire la orice neconformitate majoră cu Regulamentul (CE) nr. 725/2004 sau cu Directiva 2005/65/CE identificată de inspecția Comisiei, înainte de întocmirea unui raport de inspecție în conformitate cu articolul 11 din prezentul regulament.
                              Cu toate acestea, în cazul în care un inspector al Comisiei care desfășoară o inspecție a unei nave constată o neconformitate majoră care necesită luarea de măsuri în temeiul articolului 16, șeful de echipă informează imediat în scris punctele de contact relevante.”;

                              (c)

                              se introduce următorul alineat (7):
                              „(7)   Inspectorii Comisiei efectuează inspecții în mod eficient și eficace, ținând seama în mod corespunzător de siguranță și de securitate.”

                  9.

                  La articolul 11, alineatele (4) și (5) se înlocuiesc cu următorul text:
                  „(4)   Atunci când evaluează punerea în aplicare a Regulamentului (CE) nr. 725/2004 și a Directivei 2005/65/CE în conformitate cu prezentul regulament, constatările se clasifică în una dintre următoarele categorii:

                              (a)

                              conformitate;

                              (b)

                              conformitate, dar sunt de dorit îmbunătățiri;

                              (c)

                              neconformitate;

                              (d)

                              neconformitate majoră;

                              (e)

                              nu se confirmă.

                        (5)   Raportul detaliază constatările inspecției clasificate în categoriile «neconformitate majoră», «neconformitate», «conformitate, dar sunt de dorit îmbunătățiri» și «nu se confirmă» în ceea ce privește punerea în aplicare a Regulamentului (CE) nr. 725/2004 sau a Directivei 2005/65/CE în conformitate cu prezentul regulament.
                  Raportul poate conține recomandări pentru acțiuni corective.”

                  10.

                  La articolul 12, se adaugă următorul alineat (3):
                  „(3)   Atunci când propune adoptarea de măsuri corective imediate pentru a soluționa o neconformitate majoră constatată, statul membru notifică imediat măsurile respective Comisiei, înainte ca aceasta să publice raportul de inspecție. În acest caz, raportul trebuie să indice acțiunile corective luate de statul membru. În cazul în care se adoptă numai măsuri provizorii, statul membru informează imediat Comisia și transmite, de asemenea, termenul-limită pentru punerea în aplicare a măsurilor corective complete și finale.”

                  11.

                  Articolele 14 și 15 se înlocuiesc cu următorul text:
                  „Articolul 14
                  Confidențialitatea informațiilor
                  În conformitate cu normele existente, atunci când efectuează inspecții în domeniul securității maritime, Comisia ia măsurile adecvate pentru a proteja informațiile clasificate la care are acces sau pe care le primește de la statele membre. Statele membre iau măsuri echivalente în conformitate cu legislațiile lor naționale relevante.
                  Statele membre și Comisia pot face schimb de informații sensibile, dar neclasificate, cu condiția să protejeze informațiile respective în conformitate cu cerințele aplicabile pentru a garanta confidențialitatea acestora.
                  Articolul 15
                  Programul de inspecții al Comisiei
                  (1)   Comisia solicită avizul Comitetului în privința priorităților pentru aplicarea programului său de inspecții.
                  (2)   Comisia informează cu regularitate Comitetul cu privire la aplicarea programului său de inspecții și la rezultatele inspecțiilor. Comisia informează statele membre cu privire la bunele practici observate în timpul inspecțiilor.
                  În mod normal, rapoartele de inspecție trebuie să fie puse la dispoziția Comitetului:

                              (a)

                              de îndată ce a fost primit răspunsul statului membru în temeiul articolului 12 alineatul (1); și

                              (b)

                              atunci când dosarul este închis.”

                  12.

                  La articolul 16, primul paragraf se înlocuiește cu următorul text:
                  „Dacă o inspecție descoperă o neconformitate majoră cu Regulamentul (CE) nr. 725/2004 sau cu Directiva 2005/65/CE, despre care se consideră că are un impact semnificativ asupra nivelului general de securitate maritimă în Uniune și care nu poate fi soluționată imediat cel puțin prin măsuri corective provizorii, Comisia informează celelalte state membre după ce a notificat neconformitatea majoră statului membru în cauză.”

            Articolul 2
      Intrarea în vigoare
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 30 martie 2016.

               Pentru Comisie

               Președintele

            Jean-Claude JUNCKER

         (1)  JO L 129, 29.4.2004, p. 6.

         (2)  Directiva 2005/65/CE a Parlamentului European și a Consiliului din 26 octombrie 2005 privind consolidarea securității portuare (JO L 310, 25.11.2005, p. 28).

         (3)  Regulamentul (CE) nr. 1406/2002 al Parlamentului European și al Consiliului din 27 iunie 2002 de instituire a unei Agenții Europene pentru Siguranță Maritimă (JO L 208, 5.8.2002, p. 1).

         (4)  Decizia nr. 116/2008 a Comitetului mixt al SEE din 7 noiembrie 2008 de modificare a anexei XIII (Transporturile) la Acordul SEE (JO L 339, 18.12.2008, p. 106).

         (5)  Regulamentul (CE) nr. 324/2008 al Comisiei din 9 aprilie 2008 de stabilire a procedurilor revizuite de desfășurare a inspecțiilor efectuate de către Comisie în domeniul securității maritime (JO L 98, 10.4.2008, p. 5).


title: Regulamentul de punere în aplicare (UE) nr. 1144/2013 al Comisiei din 13 noiembrie 2013 de înregistrare a unei denumiri în Registrul specialităților tradiționale garantate [Tepertős pogácsa (STG)]

text:
               14.11.2013

               RO

               Jurnalul Oficial al Uniunii Europene

               L 303/17

         REGULAMENTUL DE PUNERE ÎN APLICARE (UE) NR. 1144/2013 AL COMISIEI
   din 13 noiembrie 2013
   de înregistrare a unei denumiri în Registrul specialităților tradiționale garantate [Tepertős pogácsa (STG)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a abrogat și a înlocuit Regulamentul (CE) nr. 509/2006 al Consiliului din 20 martie 2006 privind specialitățile tradiționale garantate din produse agricole și alimentare (2).

               (2)

               În conformitate cu articolul 8 alineatul (2) din Regulamentul (CE) nr. 509/2006, cererea de înregistrare a denumirii „Tepertős pogácsa” depusă de Ungaria a fost publicată în Jurnalul Oficial al Uniunii Europene
                   (3).

               (3)

               Germania și Austria au transmis Comisiei declarații de opoziție în conformitate cu articolul 9 din Regulamentul (CE) nr. 509/2006. Comisia a examinat declarațiile de opoziție în conformitate cu alineatul (3) din articolul respectiv și le-a considerat admisibile.

               (4)

               Ungaria a indicat că a încheiat un acord cu Germania și cu Austria.

               (5)

               În privința Germaniei, acordul respectiv a dus la modificarea cererii de înregistrare prin eliminarea indicațiilor referitoare la parametrii obligatorii de calitate a făinii (BL55 și BL80).

               (6)

               Austria a acceptat asigurările Ungariei că cererea de înregistrare vizează doar protejarea ca specialitate tradițională garantată a denumirii maghiare „Tepertős pogácsa”, precum și că cererea de înregistrare a denumirii maghiare „Tepertős pogácsa” nu afectează produsele denumite „Grammelpogatsche” și nu pune în pericol fabricarea produsului comercializat cu denumirea „Grammelpogatsche”.

               (7)

               Ținând cont de aceste elemente, este oportun ca denumirea „Tepertős pogácsa” să fie înscrisă în Registrul specialităților tradiționale garantate și să se actualizeze și să se publice caietul de sarcini,

         ADOPTĂ PREZENTUL REGULAMENT:
   Articolul 1
   Se înregistrează denumirea care figurează în anexa I la prezentul regulament.
   Articolul 2
   Anexa II la prezentul regulament conține caietul de sarcini actualizat.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 noiembrie 2013.

            Pentru Comisie

            Președintele

         José Manuel BARROSO

      (1)  JO L 343, 14.12.2012, p. 1.

      (2)  JO L 93, 31.3.2006, p. 1.

      (3)  JO C 180, 21.6.2012, p. 16.

      ANEXA I
      Produse agricole și alimentare enumerate la punctul II din anexa I la Regulamentul (UE) nr. 1151/2012:

         Clasa 2.3.   Produse de panificație, produse de patiserie, produse de cofetărie, biscuiți

      UNGARIA
      Tepertős pogácsa (STG)

      ANEXA II
      1.   Caietul de sarcini

      1.1.   Denumirea propusă pentru înregistrare

      „Tepertős pogácsa”
      La comercializarea produsului, eticheta poate conține următoarea mențiune: „produs tradițional maghiar” („magyar hagyományok szerint előállított”). Textul mențiunii poate fi tradus, de asemenea, în alte limbi oficiale.
      1.2.   Denumirea

                  

                  este specifică în sine

                  ☒

                  exprimă caracterul specific al produsului agricol sau alimentar

            Adjectivul „tepertős” din denumire se referă la jumările obținute prin topirea slăninii de porc, care după tocare constituie, sub formă de pastă, ingredientul specific al „turtelor sărate rotunde” denumite pogăcele cu jumări.
      1.3.   A se indica dacă s-a solicitat rezervarea denumirii în temeiul articolului 13 alineatul (2) din Regulamentul (CE) nr. 509/2006

                  

                  Înregistrare cu rezervarea denumirii

                  ☒

                  Înregistrare fără rezervarea denumirii

            1.4.   Tip de produs

                  Clasa 2.3.

                  Produse de panificație, produse de patiserie, produse de cofetărie, biscuiți

            1.5.   Descrierea produsului agricol sau alimentar căruia i se aplică denumirea de la punctul 3.1

      „Tepertős pogácsa” este un produs sărat de patiserie cu formă rotundă, cilindrică, cu diametrul între 3-5 cm și masa de 25-50 g, care conține jumări urluite și untură de porc, dospit cu drojdie, obținut din aluat fraged sau foietaj, condimentat cu sare și piper. Produsul prezintă o suprafață maro-roșcată, cu crestături pătrate pe partea superioară. Partea inferioară este netedă, de culoare maro-roșcată. În aluat, bucățile de jumări se regăsesc împrăștiate în mod uniform. Varianta fragedă poate fi ruptă în bucăți, iar varianta din foietaj prezintă un aluat moale care se desface în foi. Gustul este cel ușor sărat și piperat al jumării topite. Produsul are un conținut de grăsimi calculat la substanța uscată de 20-30 % și conține 25-40 % jumări în raport cu făina utilizată. Cel puțin 60 % din conținutul de grăsimi provine de la jumări.
      Caracteristici organoleptice:

                  Pogăcele „Tepertős pogácsa” fragede

                  Pogăcele „Tepertős pogácsa” din foietaj

                  Aspect

                  Formă rotundă, uniform cilindrică.

                  Formă rotundă, cilindrică, cu ușoare imperfecțiuni.

                  Crustă

                  Partea de sus este lucioasă, de culoare maro-roșcat, cu crestături dese în formă de cruce, partea laterală este mată, de culoarea nisipului, iar partea inferioară este netedă, având o culoare maro-roșcat.

                  Miez

                  Are o compoziție deosebit de fragedă, dar nu se fărâmițează. Bucățile de jumări sunt împrăștiate în mod uniform, având o culoare maro deschis.

                  Compoziție ușor foietată, poate fi desfăcută în foi, bucățile de jumări sunt vizibile între foi, având o culoare maro deschis.

                  Gust

                  Gust specific de jumări, plăcut sărat, ușor piperat.

                  Aromă

                  Miros specific de jumări și untură de porc, piperat.

            Caracteristici fizice și chimice:
      Conținut de grăsime: conținutul de grăsime al produsului finit, calculat la substanța uscată, este de 20-30 % (m/m).
      Conținut de sare: conținutul de sare al produsului finit, calculat la substanța uscată, este de maxim 4,0 % (m/m).
      1.6.   Descrierea metodei de producție a produsului agricol sau alimentar căruia i se aplică denumirea de la punctul 3.1

      Materii prime:

                  —

                  pentru pregătirea pastei de jumări:

                              —

                              jumări de porc fără șorici: reprezintă 70-75 % din pasta de jumări, fiind bucățile de grăsime rămase după topirea slăninii de porc fără carne sau cu un conținut redus de carne;

                              —

                              untură: reprezintă 25-30 % din pasta de jumări și este grăsimea obținută la topirea slăninii de porc fără carne sau cu un conținut redus de carne;

                  —

                  pentru pregătirea aluatului: făină de grâu sau făină de alac, ouă, gălbenuș de ou, lapte, drojdie, vin alb sau oțet, smântână, sare și piper.

            La fabricarea „Tepertős pogácsa” este interzisă adăugarea oricăror tipuri de aditivi alimentari (de exemplu, agenți de afânare sau conservanți).
      Metoda de obținere:
      În funcție de modul de realizare a aluatului, „Tepertős pogácsa” poate fi cu miez fraged sau cu foietaj.
      Fabricarea pogăcelelor „TEPERTŐS POGÁCSA” FRAGEDE
      Faza I: Pregătirea pastei de jumări
      Jumările proaspete și curățate de șorici sunt aplatizate cu ajutorul unui sucitor pe un tocător, până când bucățile mari se fărâmițează și se obține o distribuție uniformă a jumărilor sfărâmate în pastă. Mărunțirea poate fi realizată de asemenea cu ajutorul unei mașini de tocat. În acest caz se utilizează sita cu găurile cele mai mici.
      Pasta împreună cu grăsimea de porc se amestecă cu ajutorul unei linguri de lemn sau cu un mixer. O condiție foarte importantă este ca pasta de jumări să nu conțină deloc aditivi, conservanți, jumări de gâscă, grăsimi vegetale sau margarină, ci numai jumări proaspete fără șorici.
      Condițiile de pregătire a pastei de jumări trebuie respectate inclusiv în cazul producerii acesteia în cantități industriale.
      Faza II: Pregătirea aluatului
      Se adaugă 250-400 de grame de pastă de jumări la fiecare kilogram de făină de grâu și se amestecă până la obținerea unei compoziții uniforme. Pentru a obține consistența fragedă a aluatului este necesar ca făina să fie „încorporată” în pasta de jumări. Se frământă ingredientele, și anume făina amestecată cu pasta de jumări și se adaugă pentru fiecare kilogram de făină 5 % drojdie dizolvată în lapte, 1 ou, 1 gălbenuș de ou, 0,02 % vin alb sau oțet, 2,5 % sare, 0,001 % piper măcinat și smântână, cât să se obțină un aluat cu consistență medie. Frământarea continuă până când se obține o compoziție uniformă. Dacă aluatul este frământat prea mult nu se obține structura fragedă dorită.
      Datorită conținutului ridicat de grăsime al produsului, aluatul se prepară din ingrediente reci și se păstrează la răcoare până când atinge o temperatură internă de 26 °C. Întrucât caracteristicile produsului permit acest lucru, aluatul poate fi păstrat și la frigider la o temperatură de + 5-8 °C timp de minimum 3 ore.
      Aluatul dospit și răcorit se întinde într-o foaie cu o grosime de până la un deget, iar partea superioară se crestează cu tăieturi perpendiculare dese. Această operațiune poate fi efectuată și cu ajutorul unor cuțite montate la o distanță de 3 mm unul de celălalt. Tăierea formelor se realizează de obicei cu un tăietor de pogăcele cu diametrul de 3-6 cm, având grijă ca aspectul să fie uniform, cu o formă cât mai cilindrică. Forma finală se obține prin rulare cu palma. Pogăcelele necesare pentru umplerea unei tăvi se așează una lângă cealaltă pe o planșetă și se ung cu pensula cu ou bătut, având grijă ca oul să nu se scurgă pe marginea cilindrilor. După uscarea oului, pogăcelele se așează la distanțe egale în tava de copt. Resturile de aluat pot fi frământate din nou de cel mult două ori și după odihnire pot fi folosite din nou.
      Pogăcelele se lasă la dospit 50-55 de minute în tava de copt, apoi se coc la o temperatură de 220-240 °C timp de 12-15 minute, după care sunt gata.
      Comercializarea se face fără ambalare (vrac) sau în variantă preambalată.
      Fabricarea pogăcelelor „TEPERTŐS POGÁCSA” DIN FOIETAJ
      Faza I: Pregătirea pastei de jumări
      Procesul de realizare a pastei de jumări este similar celui descris în cazul pogăcelelor fragede, cu excepția faptului că, în cazul de față, în afară de grăsime și jumări de porc fără șorici, sunt necesare de asemenea sare (1,5 % raportat la greutatea făinii) și piper măcinat fin (0,001 % raportat la greutatea făinii). La adăugarea sării se procedează astfel deoarece, dacă toată cantitatea de sare necesară pentru obținerea gustului sărat al pogăcelelor s-ar adăuga numai în aluat, acesta ar deveni fraged și nu s-ar mai obține structura de foietaj.
      Din cantitatea de grăsime indicată pentru pregătirea pastei de jumări se păstrează 50 %, adică jumătate, pentru pastă, iar cealaltă jumătate se adaugă în aluat.
      Faza II: Pregătirea aluatului
      Pentru aluatul de bază se folosește făină, grăsimea pusă deoparte la pregătirea pastei de jumări, sare (circa 1 % raportat la greutatea făinii), precum și pentru fiecare kilogram de făină 5 % drojdie dizolvată în lapte, 0,02 % vin alb sau oțet, 1 ou, 1 gălbenuș de ou și smântână, cât să se obțină un aluat ferm, cu consistență medie și ușor maleabil.
      În această variantă este importantă temperatura redusă a ingredientelor și a pastei de jumări, pentru ca la îndoire pasta de jumări să despartă foile de aluat. Stratul de grăsime dintre straturile subțiri de aluat se topește în timpul coacerii și împiedică lipirea acestora. În același timp, apa din grăsime se transformă în abur și separă straturile de aluat, produsul copt putând fi astfel desfăcut în foi.
      Structura de foietaj poate fi obținută în două moduri:

                  (a)

                  se aplică în mod uniform pasta de jumări pe foaia subțire de aluat întinsă, după care se rulează aluatul de la un capăt. Ruloul obținut se lasă să se odihnească timp de 15-30 de minute, după care este întins și rulat iarăși, în direcția perpendiculară pe direcția inițială. Dacă nu se respectă schimbarea direcției de rulare, la coacere pogăcelele se lasă;

                  (b)

                  se întinde o foaie subțire din aluatul de bază și se aplică pastă de jumări de fiecare dată când se împăturește aluatul întins. În acest caz, în loc de rulare se realizează împăturirea aluatului (de cel puțin trei ori).

            Înainte de întinderea finală, aluatul se lasă să se odihnească cel puțin 15 minute, apoi se întinde într-o foaie cu grosimea de un deget (1-2 cm), se crestează cu linii dese și perpendiculare pe partea superioară și se taie cu ajutorul unui tăietor de pogăcele cu diametrul între 3-6 cm. Pogăcelele necesare pentru umplerea unei tăvi se așează strâns una lângă cealaltă pe o planșetă și se ung cu pensula cu ou bătut, având grijă ca oul să nu se scurgă pe marginea cilindrilor.
      După uscarea oului, pogăcelele se așează la distanțe egale în tavă și se lasă la dospit timp de 40-45 de minute, apoi se coc în cuptorul fierbinte, la 220-240 °C timp de 8-10 minute, după care sunt gata.
      Comercializarea se face fără ambalare (vrac) sau în variantă preambalată.
      1.7.   Caracterul specific al produsului agricol sau alimentar

      Specificitatea „Tepertős pogácsa” se datorează:

                  —

                  ingredientelor de bază, și anume jumările de porc și grăsimea de porc;

                  —

                  tehnicii specifice de pregătire a aluatului;

                  —

                  caracteristicilor fizico-chimice și proprietăților organoleptice.

            Ingredientul de bază care conferă specificitate sunt jumările de porc.
      Caracterul specific al „Tepertős pogácsa” este conferit de jumările de porc obținute prin topirea slăninii de porc fără carne sau cu un conținut redus de carne. Jumările de porc conțin 12-13 % proteine și 82-84 % grăsimi. Minim 60 % din conținutul de grăsimi al produsului provine din acest ingredient.
      Tehnica specifică de realizare a aluatului
      Folosirea jumărilor permite, pe lângă obținerea unui aluat fraged, și realizarea unei structuri de foietaj din aluat împăturit. În același timp, din cauza conținutului mare de grăsimi, este necesară realizarea aluatului la rece, la o temperatură de 24-26 °C.
      Caracteristicile fizico-chimice și proprietățile organoleptice
      Din cauza conținutului de grăsimi de 20-30 % datorat jumărilor de porc și grăsimii de porc, valoarea energetică a „Tepertős pogácsa” este mai mare și produsul se usucă mai greu, deci poate fi consumat mai mult timp decât produsele similare din aceeași categorie.
      1.8.   Caracterul tradițional al produsului agricol sau alimentar

      Prima menționare a cuvântului „pogácsa” („pogăcea”) datează din jurul anului 1395, când desemna o lipie coaptă pe cenușă de jar. Aceasta a devenit cunoscută în basmele populare maghiare sub denumirea „hamuban sült pogácsa” („pogăcea coaptă în cenușă”). Lipia, care era consumată precum pâinea, era denumită până în secolul al XVII-lea pâine-pogăcea sau pâine cu pogăcea. Forma sa actuală, cea tăiată, de dimensiune mică, cilindrică și cu crestături pătrate pe partea superioară s-a generalizat în Ungaria la sfârșitul Evului Mediu, devenind, în cele două variante de aluat, produsul copt cel mai popular din bucătăria rustică maghiară și păstrându-și popularitatea până în zilele noastre.
      Apariția „Tepertős pogácsa” se datorează întrunirii a două condiții: obiceiul de a topi grăsimea din slănină și faptul că jumările au devenit parte a meselor zilnice. Topirea slăninii și obținerea de jumări – conform unei descrieri casnice a unei gospodării nobile din 1770 din Somogy – a devenit uzuală în familiile nobile în secolul al XVIII-lea. Aceasta este confirmată și de faptul că din secolul al XVIII-lea apar în inventarele de succesiune ale familiilor nobile din Alföld putinele în care se păstrează grăsimea obținută din topirea slăninii (Cegléd 1850-1900. Editura Ceglédi Kossuth Múzeum, Cegléd, 1988, pp. 28, 30. Szűcs). În procesul de prelucrare a porcului, topirea grăsimii, respectiv utilizarea grăsimii obținute pentru consum în rândul familiilor de la țară a devenit cel mai probabil răspândită de la mijlocul secolului al XIX-lea, întrucât în inventarele rurale de la Duna-Tisza Köze din anii 1850 deja figurează putinile de grăsime.
      În zona Közép-Tisza – pe baza datelor etnografice transmise pe cale orală – la sfârșitul secolului al XIX-lea și începutul secolului al XX-lea jumările erau încă fierte pentru obținerea săpunului, consumarea lor devenind obișnuință numai în timp. Pogăcelele se pregăteau după tăierea porcului, în special din jumările mici fără șorici. Într-o mare lucrare etnografică realizată în anii 1930, pogăcelele sunt amintite ca un aliment preparat din aluat de grâu dospit și nedospit și figurează deja – printre altele – ca fiind condimentate cu jumări (Bátky Zs.: Táplálkozás. În: A magyarság néprajza. Budapesta, 1933. p. 100), prin urmare se poate afirma că la începutul secolului al XX-lea era deja o obișnuință adăugarea de jumări din slănină topită la aluatul dospit.
      În prezent „Tepertős pogácsa” deține în continuare un rol important în mesele zilnice, ca felul doi după supele consistente (gulaș, ciorbă de fasole). Pogăcelele cu jumări se servesc ca antreu la întâlniri de lucru și conferințe. Acestea sunt pregătite cu mare drag și în casă, în special cu ocazia evenimentelor de familie (căsătorii, cununii) și de sărbători, Crăciun și Paște, sau în agroturism, alături de vin (Hagyományok Ízek Régiók, vol. I, p. 145-147).
      Faima produsului este certificată de numeroase cărți de rețete, din anii 1880 și până în zilele noastre: Dobos C. József: Magyar-Franczia szakácskönyv, p. 784-785, 1881; Rozsnyai Károly: Legújabb nagy házi cukrászat, p. 350, 1905; Kincses Váncza receptkönyv p. 21, 1920; Az Új idők második receptkönyve p. 182, 1934; Hajdú Ernőné: Jaj, mit főzzek, p. 73, 1941; Rudnay János: A magyar cukrászat remekei, p. 89, 1973.
      1.9.   Cerințe minime și proceduri pentru verificarea caracterului specific

                  Caracterul specific

                  Cerințe minime

                  Procedura și frecvența de control

                  Conținut de grăsime

                              —

                              20-30 % (calculat la substanța uscată)

                              —

                              poate fi utilizată numai grăsime de porc

                  În laborator, o dată la jumătate de an, conform descrierii produsului de la punctul 3.5

                  Jumări (pastă)

                              —

                              folosirea de jumări de porc

                              —

                              folosirea de jumări de porc fără șorici

                  Pe baza documentației produsului sau fișei produsului, documentat pe cantități de producție

                  Ingrediente

                              —

                              cele definite în descrierea produsului de la punctul 3.6 (jumări de porc, grăsime de porc, făină de grâu, ouă, gălbenuș de ouă, lapte, drojdie, vin alb sau oțet, smântână, sare, piper)

                  Pe baza documentației produsului sau fișei produsului, documentat pe cantități de producție

                  Caracteristicile organoleptice ale produsului finit (miez, gust, miros)

                              —

                              structură fragedă sau de foietaj

                              —

                              gust și miros caracteristic de jumară, ușor piperat

                  Control organoleptic realizat pentru fiecare lot

            2.   Autoritățile sau organismele care verifică respectarea caietului de sarcini

      2.1.   Denumirea și adresa

      Denumire: Mezőgazdasági Szakigazgatási Hivatal Központ, Élelmiszer- és Takarmánybiztonsági Igazgatóság
      Adresă:
      Telefon: 456-30-10
      Telefax: —
      E-mail: oevi@oai.hu

                  ☒ Public

                   Privat

            2.2.   Responsabilități specifice ale autorității sau organismului respectiv

      Autoritatea de verificare se asigură că produsul corespunde în totalitate specificațiilor din caietul de sarcini.


title: Regulamentul de punere în aplicare (UE) 2015/663 al Comisiei din 28 aprilie 2015 de stabilire a valorilor forfetare de import pentru fixarea prețului de intrare pentru anumite fructe și legume

text:
               29.4.2015

               RO

               Jurnalul Oficial al Uniunii Europene

               L 110/9

         REGULAMENTUL DE PUNERE ÎN APLICARE (UE) 2015/663 AL COMISIEI
   din 28 aprilie 2015
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 aprilie 2015.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ

         Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  91,5

                  TR

                  96,0

                  ZZ

                  93,8

                  0707 00 05

                  AL

                  97,3

                  EG

                  191,6

                  TR

                  125,6

                  ZZ

                  138,2

                  0709 93 10

                  MA

                  134,6

                  TR

                  141,8

                  ZZ

                  138,2

                  0805 10 20

                  EG

                  53,9

                  IL

                  64,4

                  MA

                  53,7

                  TR

                  70,3

                  ZZ

                  60,6

                  0805 50 10

                  BO

                  97,3

                  TR

                  57,0

                  ZZ

                  77,2

                  0808 10 80

                  AR

                  100,0

                  BR

                  90,5

                  CL

                  119,2

                  CN

                  167,0

                  MK

                  30,8

                  NZ

                  136,3

                  US

                  151,5

                  ZA

                  119,9

                  ZZ

                  114,4

                  0808 30 90

                  AR

                  112,3

                  CL

                  121,5

                  NZ

                  212,0

                  ZA

                  111,7

                  ZM

                  112,8

                  ZZ

                  134,1

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 193/2013 al Comisiei din 6 martie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               7.3.2013

               RO

               Jurnalul Oficial al Uniunii Europene

               L 64/1

         REGULAMENTUL DE PUNERE ÎN APLICARE (UE) NR. 193/2013 AL COMISIEI
   din 6 martie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 6 martie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  IL

                  82,8

                  MA

                  59,3

                  TN

                  69,4

                  TR

                  109,3

                  ZZ

                  80,2

                  0707 00 05

                  EG

                  191,6

                  MA

                  170,1

                  TR

                  156,8

                  ZZ

                  172,8

                  0709 91 00

                  EG

                  82,2

                  ZZ

                  82,2

                  0709 93 10

                  MA

                  47,3

                  TR

                  113,2

                  ZZ

                  80,3

                  0805 10 20

                  EG

                  54,3

                  IL

                  64,5

                  MA

                  54,6

                  TN

                  61,6

                  TR

                  60,5

                  ZZ

                  59,1

                  0805 50 10

                  TR

                  84,1

                  ZZ

                  84,1

                  0808 10 80

                  AR

                  116,3

                  BR

                  84,7

                  CL

                  115,2

                  CN

                  77,8

                  MK

                  28,7

                  US

                  151,0

                  ZZ

                  95,6

                  0808 30 90

                  AR

                  126,4

                  CL

                  178,5

                  TR

                  125,7

                  US

                  185,0

                  ZA

                  104,2

                  ZZ

                  144,0

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 23/2013 al Comisiei din 15 ianuarie 2013 de stabilire a valorilor forfetare de import pentru fixarea prețului de intrare pentru anumite fructe și legume

text:
               16.1.2013

               RO

               Jurnalul Oficial al Uniunii Europene

               L 11/12

         REGULAMENTUL DE PUNERE ÎN APLICARE (UE) NR. 23/2013 AL COMISIEI
   din 15 ianuarie 2013
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 ianuarie 2013.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  MA

                  62,1

                  TN

                  102,6

                  TR

                  130,0

                  ZZ

                  98,2

                  0707 00 05

                  EG

                  194,1

                  TR

                  130,5

                  ZZ

                  162,3

                  0709 91 00

                  EG

                  158,2

                  ZZ

                  158,2

                  0709 93 10

                  MA

                  104,4

                  TR

                  132,7

                  ZZ

                  118,6

                  0805 10 20

                  EG

                  54,9

                  MA

                  59,8

                  TR

                  63,5

                  ZA

                  103,6

                  ZZ

                  70,5

                  0805 20 10

                  IL

                  162,4

                  MA

                  95,8

                  ZZ

                  129,1

                  0805 20 30, 0805 20 50, 0805 20 70, 0805 20 90

                  IL

                  113,9

                  KR

                  140,9

                  TR

                  94,1

                  ZZ

                  116,3

                  0805 50 10

                  TR

                  76,9

                  ZZ

                  76,9

                  0808 10 80

                  BA

                  47,0

                  CN

                  99,8

                  MK

                  38,5

                  US

                  183,6

                  ZZ

                  92,2

                  0808 30 90

                  CN

                  65,3

                  US

                  134,8

                  ZZ

                  100,1

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 1362/2013 al Comisiei din 11 decembrie 2013 privind metodele de testare senzorială a cărnii de pasăre nepreparate termic și condimentate în vederea clasificării în Nomenclatura combinată

text:
                  19.12.2013

                  RO

                  Jurnalul Oficial al Uniunii Europene

                  L 343/9

         REGULAMENTUL DE PUNERE ÎN APLICARE (UE) NR. 1362/2013 AL COMISIEI
         din 11 decembrie 2013
         privind metodele de testare senzorială a cărnii de pasăre nepreparate termic și condimentate în vederea clasificării în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (1), în special articolul 9 alineatul (1) litera (a),
         întrucât:

                     (1)

                     Nota complementară 6 litera (a) din capitolul 2 din Nomenclatura combinată anexată la Regulamentul (CEE) nr. 2658/87 definește „carnea nepreparată termic și condimentată” drept „carnea nepreparată termic, a cărei condimentare este efectuată în profunzime sau pe toată suprafața produsului și este perceptibilă cu ochiul liber ori în mod evident perceptibilă la gust”.

                     (2)

                     Pentru a garanta că autoritățile vamale aplică o abordare uniformă în scopul clasificării vamale, este necesar să se prevadă metode prin care să se stabilească dacă carnea de pasăre nepreparată termic este sau nu condimentată în sensul notei complementare 6 litera (a) din capitolul 2 din Nomenclatura combinată.

                     (3)

                     În lumina studiilor efectuate de grupul laboratoarelor vamale europene, metodele prin care se verifică dacă carnea de pasăre nepreparată termic este sau nu condimentată ar trebui să constea mai întâi într-o examinare vizuală, iar apoi în degustarea unui eșantion.

                     (4)

                     Metoda care constă în degustarea unui eșantion ar trebui să se aplice numai în cazul în care examinarea vizuală nu conduce la rezultate concludente.

                     (5)

                     Măsurile prevăzute de prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Metodele folosite pentru a stabili dacă carnea de pasăre nepreparată termic este sau nu condimentată în scopul clasificării în Nomenclatura combinată se stabilesc în anexă.

            Articolul 2

               (1)   Examinarea vizuală a cărnii de pasăre se efectuează cu ajutorul metodei și cu respectarea condițiilor prevăzute în partea I din anexă.
               Scopul examinării vizuale este de a stabili dacă carnea de pasăre a fost condimentată pe toată suprafață și dacă condimentarea este perceptibilă cu ochiul liber.

               (2)   Degustarea cărnii de pasăre se efectuează cu ajutorul metodei și cu respectarea condițiilor prevăzute în partea II din anexă.
               Degustarea se efectuează numai în cazurile în care, pe baza rezultatelor examinării vizuale, nu se stabilește că eșantionul a fost condimentat pe întreaga suprafață și că condimentarea este perceptibilă cu ochiul liber.
               Scopul degustării este de a stabili dacă carnea de pasăre a fost condimentată în profunzime sau pe toată suprafața și dacă condimentarea este în mod evident perceptibilă la gust.
               Pregătirile pentru degustare se efectuează exclusiv în spații care îndeplinesc cerințele minime privind echipamentul prevăzute la punctul 2 din partea II a anexei.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 11 decembrie 2013.

                  Pentru Comisie, pentru președinte

               Algirdas ŠEMETA

                  Membru al Comisiei

            (1)  JO L 256, 7.9.1987, p. 1.

            ANEXĂ
            PARTEA I:   EXAMINAREA VIZUALĂ A CĂRNII DE PASĂRE CONDIMENTATE
            1.   Obiectiv și definiții

            Obiectivul acestei metode este de a stabili dacă carnea de pasăre nepreparată termic trebuie să fie clasificată la capitolul 2 sau la capitolul 16 din Nomenclatura combinată; se poate stabili că:

                        1.

                        condimentarea acoperă toată suprafață eșantionului; și

                        2.

                        condimentarea este perceptibilă cu ochiul liber.

                  Metoda constă în examinarea vizuală a unuia sau a mai multor eșantioane de carne de pasăre nepreparată termic.
            2.   Pregătire eșantioanelor

            Orice eșantion trebuie prelevat dintr-un lot declarat și trebuie să provină dintr-un ambalaj original nedeschis. Eșantionul poate fi ambalat într-o cutie sau într-un ambalaj din plastic sub vid.
            În cazul cărnii nepreparate termic congelate, eșantionul trebuie decongelat (de exemplu, într-un frigider, la o temperatură scăzută de 4 °C). Scurgerea de lichid trebuie să fie limitată la un minim.
            Informațiile relevante cu privire la ambalaj și/sau eșantioane trebuie să fie înregistrate sau fotografiate și incluse în raportul de încercare menționat la punctul 4.
            3.   Efectuarea examinării vizuale

            Eșantionul trebuie să fie examinat vizual după scoaterea din ambalaj.
            Eșantionul trebuie să fie examinat de cel puțin doi evaluatori.
            Atunci când efectuează examinarea vizuală, evaluatorii trebuie să țină seama de următorii factori:

                        (a)

                        nu este necesar ca fiecare parte a suprafeței să fie condimentată în aceeași măsură;

                        (b)

                        absența condimentării pe cutele sau pliurile fileului interior este neimportantă atunci când se stabilește dacă condimentarea a fost aplicată sau nu pe toată suprafața;

                        (c)

                        observarea piperului alb este mai dificilă decât observarea piperului negru;

                        (d)

                        observarea piperului pe suprafața unei cărni de culoare deschisă (de exemplu, pieptul) este mai ușoară decât observarea piperului pe suprafața unei cărni de culoare închisă (de exemplu, carnea de pe coapse).

                  4.   Evaluarea rezultatelor

            Toți evaluatorii trebuie să decidă de comun acord dacă eșantionul a fost condimentat pe toată suprafața și dacă condimentarea este perceptibilă cu ochiul liber.
            Ei trebuie să completeze raportul de încercare privind examinarea vizuală a cărnii de pasăre nepreparate termic. Modelul formularului pentru raportul de încercare este prezentat în apendicele 1.
            Dacă evaluatorii nu ajung toți la aceeași concluzie în ceea ce privește un anumit eșantion sau dacă ajung toți la concluzia că eșantionul nu a fost condimentat pe toată suprafața sau că condimentarea nu este perceptibilă cu ochiul liber, eșantionul trebuie să fie testat în conformitate cu partea II.
            5.   Imagini explicative

            Imaginile anexate prezintă modul în care trebuie evaluate eșantioanele în timpul examinării vizuale.
            Imaginile sunt pentru carnea de pasăre piperată, însă explicațiile de sub fiecare imagine se pot aplica și altor condimente.
            Imaginile intitulate „FAȚA SUPERIOARĂ” se referă la suprafața exterioară a pieptului, iar cele intitulate „FAȚA INTERIOARĂ” se referă la suprafața pieptului expusă atunci când se taie începând de la os.

               Imaginea 1A

            Rezultatul examinării vizuale: Eșantionul este condimentat pe toată suprafața, iar condimentarea este perceptibilă cu ochiul liber.

               Imaginea 1B

            Rezultatul examinării vizuale: Eșantionul este condimentat pe toată suprafața, iar condimentarea este perceptibilă cu ochiul liber.

               Imaginea 2A

            Rezultatul examinării vizuale: Eșantionul este condimentat pe toată suprafața, iar condimentarea este perceptibilă cu ochiul liber.

               Imaginea 2B

            Rezultatul examinării vizuale: Eșantionul este condimentat pe toată suprafața, iar condimentarea este perceptibilă cu ochiul liber.

               Imaginea 3A

            Rezultatul examinării vizuale: Eșantionul este condimentat pe toată suprafața, iar condimentarea este perceptibilă cu ochiul liber.

               Imaginea 3B

            Rezultatul examinării vizuale: Eșantionul este condimentat pe toată suprafața, iar condimentarea este perceptibilă cu ochiul liber.

               Imaginea 4A

            Rezultatul examinării vizuale: Eșantionul este condimentat pe toată suprafața, iar condimentarea este perceptibilă cu ochiul liber.

               Imaginea 4B

            Rezultatul examinării vizuale: Eșantionul este condimentat pe toată suprafața, iar condimentarea este perceptibilă cu ochiul liber.

               Imaginea 5A

            Rezultatul examinării vizuale: Condimentarea este perceptibilă cu ochiul liber, însă NU acoperă toată suprafață eșantionului.

               Imaginea 5B

            Rezultatul examinării vizuale: Condimentarea este perceptibilă cu ochiul liber, însă NU acoperă toată suprafață eșantionului.

               Imaginea 6

            Rezultatul examinării vizuale: Eșantionul este condimentat pe toată suprafața, iar condimentarea este perceptibilă cu ochiul liber.

               Imaginea 7

            Rezultatul examinării vizuale: Condimentarea este perceptibilă cu ochiul liber, însă NU acoperă toată suprafață eșantionului.

               Imaginea 8

            Rezultatul examinării vizuale: Condimentarea este perceptibilă cu ochiul liber, însă NU acoperă toată suprafață eșantionului.

               Imaginea 9

            Rezultatul examinării vizuale: Condimentarea este perceptibilă cu ochiul liber, însă NU acoperă toată suprafață eșantionului.

               Imaginea 10

            Rezultatul examinării vizuale: Condimentarea este perceptibilă cu ochiul liber, însă NU acoperă toată suprafață eșantionului.

               Imaginea 11

            Rezultatul examinării vizuale: Condimentarea este perceptibilă cu ochiul liber, însă NU acoperă toată suprafață eșantionului.

               Imaginea 12

            Rezultatul examinării vizuale: Condimentarea este perceptibilă cu ochiul liber, însă NU acoperă toată suprafață eșantionului.

               Imaginea 13

            Rezultatul examinării vizuale: Condimentarea este perceptibilă cu ochiul liber, însă NU acoperă toată suprafață eșantionului.
            PARTEA II:   DEGUSTAREA CĂRNII DE PASĂRE CONDIMENTATE
            1.   Obiectiv și definiții

            Obiectivul acestei metode este de a stabili dacă carnea de pasăre nepreparată termic trebuie să fie clasificată la capitolul 2 sau la capitolul 16 din Nomenclatura combinată; se poate stabili că:

                        3.

                        carnea de pasăre a fost condimentată în profunzime sau pe toată suprafața; și

                        4.

                        condimentarea este în mod evident perceptibilă la gust.

                  Metoda constă în degustarea uneia sau a mai multor eșantioane de carne de pasăre după prepararea termică.
            2.   Echipamentele din spațiile de testare

            Spațiile în care se desfășoară degustarea trebuie să aibă cel puțin următoarele echipamente:

                        —

                        un cuptor cu microunde;

                        —

                        tocătoare;

                        —

                        cuțite ascuțite;

                        —

                        farfurii obișnuite (de exemplu, din polistiren sau faianță) etichetate cu coduri formate din trei cifre aleatorii;

                        —

                        furculițe;

                        —

                        sondă (termometru pentru alimente);

                        —

                        mănuși de unică folosință.

                  3.   Pregătire eșantioanelor

            Un eșantion trebuie să conțină o parte reprezentativă din carnea de pasăre destinată consumului.
            Dacă există vreo îndoială cu privire la un eșantion, de exemplu în ceea ce privește adăugarea unuia sau a mai multor compuși atipici sau o posibilă contaminare microbiană, trebuie efectuată o evaluare a riscurilor sau o analiză microbiologică înainte de realizarea încercării.
            Eșantionul trebuie să facă obiectul unei preparări termice complete într-un cuptor cu microunde. Atunci când este supus încercării, eșantionul trebuie să fie adecvat pentru consumul uman.
            Eșantionul trebuie să atingă o temperatură internă de cel puțin 77 °C. Temperatura este verificată utilizând o sondă (termometru pentru alimente) la finalul preparării termice. Dacă specificațiile cuptorului cu microunde prevăd un „timp de așteptare”, temperatura este măsurată după scurgerea timpului de așteptare. Timpul de așteptare permite continuarea preparării termice după ce aparatul este oprit, utilizând căldura deja generată, în timp ce ușa cuptorului cu microunde este închisă.
            Suprafața exterioară a eșantionului trebuie să fie îndepărtată cu ajutorul unui cuțit ascuțit, pentru a expune carnea preparată termic din centrul eșantionului. Trebuie avut grijă să nu se contamineze partea centrală a cărnii cu suprafața exterioară.
            Partea centrală a cărnii trebuie să fie tăiată în porții de aproximativ 2 cm3.
            Eșantioanele trebuie lăsate să se răcească timp de cel puțin 10 minute.
            Eșantioanele trebuie să fie servite evaluatorilor pe farfurii etichetate.
            4.   Efectuarea degustării

            Între cinci și opt evaluatori calificați și formați primesc unul sau mai multe eșantioane. Nu se pot evalua mai mult de cinci eșantioane într-o sesiune.
            Trebuie să se prevadă timp suficient și/sau un produs adecvat de curățare a cerului gurii (apă îmbuteliată și biscuiți nesărați) între servirea eșantioanelor.
            Atunci când evaluatorii efectuează evaluarea, atenția acestora trebuie să fie distrasă cât mai puțin posibil.
            Evaluatorii trebuie să deguste eșantionul și să descrie cu obiectivitate principalele caracteristici privind aroma, gustul rezidual și senzația buco-tactilă a eșantionului.
            Evaluatorii trebuie să completeze următoarele două formulare:

                        (a)

                        formularul de creare de caracteristici pentru încercările vamale ale produselor din carne de pasăre;

                        (b)

                        formularul de compilare a descrierilor libere pentru încercările vamale ale produselor din carne de pasăre.

                  Modele de formulare sunt prevăzute în apendicele 2 și 3.
            Fiecare evaluator completează individual formularul de creare de caracteristici, indicând pe o scară de la 1 la 3 intensitatea fiecărei caracteristici, utilizând doar termenii „SLABĂ” (1), „PERCEPTIBILĂ ÎN MOD EVIDENT” (2) și „PUTERNICĂ” (3).
            Termenii descriptivi principali utilizați de evaluatori sunt trecuți în formularul de compilare a descrierilor libere, indicându-se numărul evaluatorilor care au utilizat fiecare termen pentru fiecare eșantion.
            Intensitatea și vigoarea caracteristicii sunt de asemenea rezumate în formularul de compilare a descrierilor libere.
            Dacă diferiți evaluatori utilizează termeni diferiți cunoscuți ca având un sens similar, cum ar fi „gras” și „unsuros”, se va considera că au utilizat același termen.
            Rezultatele privind adăugarea de arome sau condimente (de exemplu, „acru”, „dulce”, „picant”, „condimentat”, „piperat”, „cu usturoi” etc.) trebuie să fie completate în formularul de compilare a descrierilor libere.
            5.   Evaluarea rezultatelor

            Atunci când cel puțin jumătate dintre evaluatori au indicat în formularul de creare de caracteristici și formularul de compilare a descrierilor libere că au detectat adăugarea de arome și condimente cu o intensitate de cel puțin 2 („PERCEPTIBILĂ ÎN MOD EVIDENT”), în conformitate cu punctul 4, condimentarea eșantionului este considerată ca fiind în mod evident perceptibilă la gust.
            Formularele trebuie să indice toate detaliile privind eșantioanele, pregătirea acestora, precum și procedura/procedurile urmată/urmate pentru a ajunge la rezultatele obținute și a le interpreta.

               Apendicele 1

                  Raport de încercare privind examinarea vizuală a cărnii de pasăre nepreparate termic și condimentate

               Data: …

                           Cod …

                           Cod …

                           Cod …

                           Cod …

                           Cod …

                           Condimentare pe toată suprafața produsului

                           DA/NU

                           DA/NU

                           DA/NU

                           DA/NU

                           DA/NU

                           Condimentare perceptibilă cu ochiul liber

                           DA/NU

                           DA/NU

                           DA/NU

                           DA/NU

                           DA/NU

                           Informații relevante

               Apendicele 2

                  Formularul de creare de caracteristici pentru încercările vamale ale produselor din carne de pasăre

               Nume: … Dată: … Produs: …

                           Cod

                           Aromă/gust rezidual/senzație buco-tactilă

                           Intensitate

                  Scară

                           1

                           2

                           3

                           SLAB(Ă)

                           PERCEPTIBIL(Ă) ÎN MOD EVIDENT

                           PUTERNIC(Ă)

               Apendicele 3

                  Formular de compilare a descrierilor libere pentru încercările vamale ale produselor din carne de pasăre

               Dată: …

                           Cod

                           1

                           2

                           3

                           Cod

                           1

                           2

                           3

                           Cod

                           1

                           2

                           3

                           Caracteristici menționate pentru:
                           Aromă/gust rezidual/senzație buco-tactilă

                           Slab(ă)

                           Perceptibil(ă) în mod evident

                           Puternic(ă)

                           Slab(ă)

                           Perceptibil(ă) în mod evident

                           Puternic(ă)

                           Slab(ă)

                           Perceptibil(ă) în mod evident

                           Puternic(ă)

                     Întocmit de: … Verificat de: …
               În coloanele 1, 2, și 3 vă rugăm să introduceți numărul de evaluatori care au identificat caracteristica respectivă.